Nehemijo knyga
Nehemijo knyga – viena iš Senojo Testamento knygų. Nehemijo knygoje aprašytas Nehemijo grįžimas į Jeruzalę ir miesto sienų atstatymo pabaiga. Aukštu valdininku tapęs žydų tremtinys Nehemijas vadovavo trečiam žydų sugrįžimo į Jeruzalę etapui. Jis buvo paskirtas Judėjos valdytoju ir vadovavo miesto sienų atstatymui. Jo religinės reformos iš dalies sutapo su Ezros veikla. Šis veikalas glaudžiai susijęs su Metraščių ir Ezros knygomis, todėl gali būti, jog knyga parašyta apie 400 m. pr. m. e.